REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj 06-2/153-12

20. septembar 2012. godine

B e o g r a d

Z A P I S N I K

SEDME SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA

ODRŽANE 18. SEPTEMBRA 2012. GODINE

Sednica je počela u 12,20 časova.

Sednicom je predsedavala Vesna Kovač, predsednik Odbora.

Sednici su prisustvovali članovi Odbora: Veroljub Arsić, Dragan Tomić, Zoran Antić, Zoran Kasalović, Bojan Đurić, Vojislav Vujić, Milorad Mijatović, Zoltan Pek, Đorđe Stojšić, Mirko Cvetković i zamenici članova Odbora: Mirjana Marjanović, Zoran Pralica, Slobodan Jeremić, Ivan Jovanović i Vladimir Marinković, nakon odlaska člana Odbora Milorada Mijatovića sa sednice Odbora.

Sednici nisu prisustvovali članovi Odbora: Radojko Obradović i Žika Gojković.

Sednicu su prisustvovali narodni poslanici: Nenad Popović, Srđan Miković, Aleksandra Jerkov i Dejan Radenković.

Sednici su prisustvovali mr Mlađan Dinkić, ministar finansija i privrede i Vlajko Senić, državni sekretar u Ministarstvu finansija i privrede: dr Pavle Petrović, predsedenik Fiskalnog saveta, Vladimir Vučković i Nikola Altiparmakov, članovi Fiskalnog saveta; Jovan Ćosić iz Ministarstva pravde; Ljubica Matić, Nada Mirković, Natalija Paušić, Ljiljana Petrović, Irina Stevanović-Gavrović, Svetlana Kuzmanović-Živanović, Tanja Đelić, Sonja Nikolić, Biserka Pavlović, Dejan Hadžić, Dubravka Drakulić i Ivan Kovačević iz Ministarstva finansija i privrede; Saša Paunović, Đorđe Staničić i Aleksandar Bučić iz Stalne konferencije gradova i opština.

Na predlog predsedavajuće jednoglasno je usvojen sledeći

D n e v n i r e d

1. Razmatranje Predloga zakona o izmenama i dopunama Zakona o

budžetu Republike Srbije za 2012. godinu, sa predlozima odluka o davanju saglasnosti na odluke o izmenama i dopunama finansijskih planova za 2012. godinu:

1) Republičkog fonda za penzijsko i invalidsko osiguranje,

2) Republičkog fonda za zdravstveno osiguranje

3) Nacionalne službe za zapošljavanje,

koji je podnela Vlada po hitnom postupku (broj 400-2702/12 od 11. septembra 2012. godine), u načelu;

2. Razmatranje Predloga zakona o izmenama i dopunama Zakona o budžetskom sistemu, koji je podnela Vlada po hitnom postupku (broj 400-2711/12 od 11. septembra 2012. godine), u načelu;

3. Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada po hitnom postupku (broj 43-2710/12 od 11. septembra 2012. godine), u načelu;

4. Razmatranje Predloga zakona o izmenama i dopunama Zakona o porezu na dodatu vrednost, koji je podnela Vlada po hitnom postupku (broj 43-2707/12 od 11. septembra 2012. godine), u načelu;

5. Razmatranje Predloga zakona o izmenama i dopunama Zakona o porezu na dohodak građana, koji je podnela Vlada 11. septembra 2012. godine, (broj 43-2713/12 od 11. septembra 2012. godine), u načelu;

6. Razmatranje Predloga zakona o izmenama i dopunama Zakona o akcizama, koji je podnela Vlada po hitnom postupku (broj 43-2709/12 od 11. septembra 2012. godine), u načelu;

7. Razmatranje Predloga zakona o izmenama i dopunama Zakona o duvanu, koji je podnela Vlada po hitnom postupku (broj 320-2706/12 od 11. septembra 2012. godine), u načelu;

8. Razmatranje Predloga zakona o izmenama i dopunama Zakona o republičkim administrativnim taksama, koji je podnela Vlada po hitnom postupku (broj 434-2712/12 od 11. septembra 2012. godine), u načelu;

9. Razmatranje Predloga zakona o izmenama i dopunama Zakona o fiskalnim kasama, koji je podnela Vlada po hitnom postupku, (broj 43-2708/12 od 11. septembra 2012. godine), u načelu;

10. Razmatranje Predloga zakona o izmenama i dopunama Zakona o finansiranju lokalne samouprave, koji je podnela Vlada po hitnom postupku (broj 400-2714/12 od 11. septembra 2012. godine), u načelu;

11. Razmatranje Predloga zakona o izmenama i dopunama Zakona o obaveznom osiguranju u saobraćaju, koji je podnela Vlada (broj 2-2707/12 od 14. septembra 2012. godine), u načelu;

12. Razmatranje Predloga zakona o izmenama i dopunama Zakona o sudskim taksama, koji je podnela Vlada po hitnom postupku (broj 434-2792/12 od 14. septembra 2012. godine), u načelu;

13. Razmatranje Predloga zakona o utvrđivanju maksimalne zarade u javnom sektoru, koji je podnela Vlada (broj 120-2704/12 od 11. septembra 2012. godine), u načelu;

14. Razmatranje Predloga zakona o potvrđivanju predloga izmene Statuta MMF o reformi Odbora i izvršnog direktora, koji je podnela Vlada (broj 022-2586/12 od 31. avgusta 2012. godine), u načelu.

**Prva tačka dnevnog reda** – Razmatranje Predloga zakona o izmenama i dopunama Zakona o budžetu Republike Srbije za 2012. godinu, sa predlozima odluka o davanju saglasnosti na odluke o izmenama i dopunama finansijskih planova za 2012. godinu:

1) Republičkog fonda za penzijsko i invalidsko osiguranje,

2) Republičkog fonda za zdravstveno osiguranje

3) Nacionalne službe za zapošljavanje.

Uvodno izlaganje je dao mr Mlađan Dinkić, ministar finansija i privrede, koji je bio uvodničar za sve predloge zakona prema dnevnom redu za koje se vodila objedinjena rasprava na sednici Odbora.

Mlađan Dinkić je rekao da je pred Skupštinom paket zakona koji treba da pokrenu proces fiskalne konsolidacije u Srbiji. Budžetski deficit je dostigao 7,1% BDP-a, a javni dug je dostigao granicu od oko 56%, a do kraja godine će dostići i 60% BDP-a iako je po Zakonu o budžetskom sistemu i fiskalnim pravilima gornja granica 45% BDP-a, koja je pređena prošle godine. Dinkić je rekao da situacija u Srbiji nikada nije bila teža što se tiče javnih finansija i zato je Vlada predložila paket mera sa ciljem da se izbrišu neki nepotrebni rashodi, ali je setom poreskih zakona predviđeno i povećanje budžetskih prihoda u narednom periodu, s jedne strane, a sa druge strane eliminisaće se parafiskalni nameti koji su uvedeni unazad nekoliko godina. Ovim merama ćemo biti u stanju da budžetski deficit smanjimo na 4% BDP-a, a nada se da će prilikom predlaganja budžeta za 2013. godinu Vlada postaviti cilj

i oboriti deficit na 3,5% BDP-a.

Danas država koristi za finansiranje deficita i javnog duga 4,4 milijarde evra, a Republika Srbija će na ime kamate do kraja godine vratiti 66 milijardi dinara.

Ministar Dinkić je naveo da paket mera za fiskalnu konsolidaciju sadrži kombinaciju mera na rashodnoj i prihodnoj strani budžeta. Što se tiče rashodne strane vrši se sistemska provera i ukidaju se sopstveni prihodi ministarstvima, agencijama, fondovima, jer je analiza pokazala da su rashodi koji su proizilazili iz tih sopstvenih prihoda u velikoj meri bili neopravdani, neracionalni, a često i nenamenski. Imajući u vidu da je iznos tih sredstava oko 400 miliona evra godišnje, Vlada ima nameru da kroz ukidanje sopstvenih prihoda uštedi 50% ekvivalentnih rashoda za realizaciju tih prihoda, što je ušteda od oko 20 milijardi dinara u narednim godinama.

Nakon izlaganja ministra finansija i privrede, ocenu o poreskim zakonima i rebalansu budžeta za 2012. godinu izneo je dr Pavle Petrović, predsednik Fiskalnog saveta, koji je pozitivno ocenio sve poreske zakone koji su podneti uz rebalans budžeta za 2012. godinu, ali je stavio primedbu na rebalans budžeta za 2012. godinu, sa napomenom da primedba uđe u zapisnik Odbora:

"Ministarstvo unutrašnjih poslova je u rebalansu budžeta za 2012. godinu na ekonomskoj klasifikaciji 41 - rashodi za zaposlene, na stavci 414 - socijalna davanja za zaposlene planirao 7.281.000.000 dinara, što je veliko povećanje u odnosu na budžet za 2012. godinu, u kome su za ovu namenu imali 794.000.100 dinara.

Smatramo da je ovo povećanje suprotno odredbama Zakona o budžetskom sistemu, odnosno da se omogućava isplata oko 120.000 dinara po zaposlenom, na godišnjem nivou i da to ne predstavlja socijalna davanja zaposlenima, nego je to povećanje plata bez pravnog osnova."

Nakon izlaganja ministra finansija i privrede i predsednika Fiskalnog saveta otvorena je rasprava o svim tačkama dnevnog reda.

U diskusiji su učestvovali: Miodrag Mijatović, Bojan Đurić, Mirko Cvetković, Zoran Kasalović, Dragan Tomić, Zoran Pralica, Veroljub Arsić, Dejan Radenković, Vladimir Marinković, Srđan Miković, Zoltan Pek, Mlađan Dinkić, Pavle Petrović i Saša Paunović.

Nakon diskusije predsedavajuća je stavila na glasanje predloge zakona:

I

Odbor je, u skladu sa članom 155. stav 2. Poslovnika Narodne skupštine, odlučio većinom glasova (devet za) da predloži Narodnoj skupštini **da prihvati** Predlog zakona o izmenama i dopunama Zakona o budžetu Republike Srbije za 2012. godinu, sa predlozima odluka o davanju saglasnosti na odluke o izmenama i dopunama finansijskih planova za 2012. godinu, u načelu.

II

Odbor je većinom glasova (devet za) odlučio da predloži Narodnoj skupštini da **prihvati** predloge odluka o davanju saglasnosti na odluke o izmenama i dopunama finansijskih planova za 2012. godinu:

1. Republičkog fonda za penzijsko i invalidsko osiguranje,
2. Republičkog zavoda za zdravstveno osiguranje,
3. Nacionalne službe za zapošljavanje.

Za izvestioca Odbora na sednici Narodne skupštine određena je Vesna Kovač, predsednik Odbora.

**Druga tačka dnevnog reda -** Razmatranje Predloga zakona o izmenama i dopunama Zakona o budžetskom sistemu, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (devet za) da predloži Narodnoj skupšti da prihvati Predlog zakona o izmenama i dopunama Zakona o budžetskom sistemu u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Treća tačka dnevnog reda -** Razmatranje Predloga zakona o izmenama i dopunama Zakona o poreskom postupku i poreskoj administraciji, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o izmenama i dopunama Zakona o poreskom postupku i poreskoj administraciji, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Četvrta tačka dnevnog reda -** Razmatranje Predloga zakona o izmenama i dopunama Zakona o porezu na dodatu vrednost, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o izmenama i dopunama Zakona na dodatu vrednost, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Peta tačka dnevnog reda -** Razmatranje Predloga zakona o izmenama i dopunama Zakona o porezu na dohodak građana, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (devet za) da predloži Narodnoj skupšti da prihvati Predlog zakona o izmenama i dopunama Zakona o porezu na dohodak građana, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Šesta tačka dnevnog reda -** Razmatranje Predloga zakona o izmenama i dopunama Zakona o akcizama, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o izmenama i dopunama Zakona o akcizama, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Sedma tačka dnevnog reda -** Razmatranje Predloga zakona o izmenama i dopunama Zakona o duvanu, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o izmenama i dopunama Zakona o republičkim administrativnim taksama, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Osma tačka dnevnog reda -** Razmatranje Predloga zakona o izmenama i dopunama Zakona o republičkim administrativnim taksama, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o izmenama i dopunama Zakona o duvanu, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Deveta tačka dnevnog reda -** Razmatranje Predloga zakona o izmenama i dopunama Zakona o fiskalnim kasama, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o izmenama i dopunama Zakona o fiskalnim kasama, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Deseta tačka dnevnog reda -** Razmatranje Predloga zakona o izmenama i dopunama Zakona o finansiranju lokalne samouprave, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o izmenama i dopunama Zakona o finansiranju lokalne samouprave, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Jedanaesta tačka dnevnog reda -** Razmatranje Predloga zakona o izmenama i dopunama Zakona o obaveznom osiguranju u saobraćaju, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o izmenama i dopunama Zakona o obaveznom osiguranju u saobraćaju, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Dvanaesta tačka dnevnog rada -** Razmatranje Predloga zakona o izmenama i dopunama Zakona o sudskim taksama, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o izmenama i dopunama Zakona o sudskim taksama, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Trinaesta tačka dnevnog reda -** Razmatranje Predloga zakona o utvrđivanju maksimalne zarade u javnom sektoru, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o izmenama i dopunama Zakona o utvrđivanju maksimalne zarade u javnom sektoru, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

**Četrnaesta tačka dnevnog reda -** Razmatranje Predloga zakona o potvrđivanju predloga izmene Statuta MMF o reformi Odbora i izvršnog direktora, u načelu.

Odbor je, u skladu sa članom 155. stav 2. Poslovnika Narodne skupštine, odlučio većinom glasova (deset za) da predloži Narodnoj skupšti da prihvati Predlog zakona o potvrđivanju Predloga izmene Statuta Međunarodnog monetarnog fonda o reformi Odbora izvršnih direktora, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

Sednica je završena u 14,10 časova.

Sastavni deo zapisnika je tonski snimak sednice Odbora.

za SEKRETAR ODBORA PREDSEDNIK ODBORA

Dragica Krstić-Purešević Vesna Kovač

4201212.002/27